b'\n_START_ARTICLE_\nStjerneassociation\n_START_PARAGRAPH_\nEn stjerneassociation er en l\xc3\xb8st sammenknyttet \xc3\xa5ben stjernehob med meget f\xc3\xa5 medlemmer, til tider indeholder associationen kun 4 stjerner._NEWLINE_Stjernerne i en stjernehob er dannet i samme interstellare gas- og st\xc3\xb8vsky og har derfor stort set samme kemiske sammens\xc3\xa6tning. Stjernerne i en association er meget unge._NEWLINE_I starten holdes stjernerne sammen af gensidig tiltr\xc3\xa6kning \xe2\x80\x93 de er gravitationelt bundne \xe2\x80\x93 men p\xc3\xa5 grund af deres forskellige egenbev\xc3\xa6gelser spredes de efterh\xc3\xa5nden. I nogen tid efter dannelsen bev\xc3\xa6ger stjernerne sig stadig i stort set samme retning og en lille stjernehob under langsom opl\xc3\xb8sning kaldes en stjerneassociation._NEWLINE_Stjerneassociationer navngives efter det (eller de) stjernebillede(r) de findes i, sammen med en betegnelse for associationens type, R, T eller \xe2\x80\x93 for O, OB og T assocationers vedkommende \xe2\x80\x93 stjernernes spektralklasse(r), desuden ofte tilf\xc3\xb8jet et l\xc3\xb8benummer, fordi et stjernebillede kan indeholde flere stjerneassociationer af samme type._NEWLINE_Det bedst kendte eksempel p\xc3\xa5 en stjerneassociation er Trapezet i Oriont\xc3\xa5gen._NEWLINE_Eksempler p\xc3\xa5 stjerneassociationers navne er Tau-Aur T, Monoceros R2 og Cygnus OB1.'